
Comisia pentru buget,

finanţe şi bănci

Bucureşti 08.05.2002

Nr.22/247

AVIZ

asupra proiectului de Lege pentru aprobarea Ordonanţei de urgenţă a Guvernului nr.32/2002 privind comasarea prin absorbţie a Regiei Autonome “Locato” de către Regia Autonomă “Administraţia Patrimoniului Protocolului de Stat”

Cu adresa nr.214 din 25 aprilie 2002, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr.32/2002 privind comasarea prin absorbţie a Regiei Autonome “Locato” de către Regia Autonomă “Administraţia Patrimoniului Protocolului de Stat”.

In urma examinării, în şedinţa din data de 8 mai 2002, Comisia, cu unanimitate de voturi, a hotărât supunerea spre dezbatere şi adoptare a  proiectului de Lege în forma prezentată. 

